Täna on õues selline ilm nagu oleks meri puude taga.  Ja merel torm.  K lõpetab kohe-kohe lasteaia.  Tegelikkuses toimuvad lihtsalt ära  lõpupiknik ja lõpupidu. Reisi Maanteemuuseumisse tegid nad täna juba ära.  Laps ise käib aga lasteaias 10.juunini.  Mõtlesin lihtsalt, et see on enam-vähem viimane aeg, kus ma ei pea tema pärast muretsema.  Et mis ta sööb või mis ta teeb.  1.-2.klass ju ikka mõtled, et kas saab ja oskab ja mis värk üldse toimub.  3.klassist alates tundub J-i järgi taas olema aeg, kus kodus oleva lapse peale mõtlema ei pea.  Et lähed võtad väikese siidri pärast tööd või siis hoopis kaks tassi  kohvi.  Tegelikult peaksin minema maad kaevama.  Viimased lilleseemned tuleb maha panna.  Aga kuna ma viimasel ajal ainult kaevanud ja rohinud olengi, siis kasutan hetkel venitamistaktikat.  Tööl on nagu Kajakal - kiire ja kiire.  Kohe varsti saab läbi…  Ma juba kardangi, et suvi möödub imeruttu, nagu vanusega tundub ajaga juhtuvat, ja ongi varsti sügis käes.